Public procurement notice: Voluntary Ex Ante Transparency Notice
Published: 2017-06-14
Buyer: Säteilyturvakeskus
Country: FI
Region: EXTRA-REGIO
Contract type: Services
Procedure: Negotiated without a prior call for competition
CPV classification: 71530000: Construction consultancy services
Estimated value: 322500 EUR

Technical requirements: Puitesopimus: Luonnollisia vapautumisesteitä ydinjätteiden loppusijoituksessa koskevat asiantuntijapalvelut.
Hankinnan kohteena ovat Säteilyturvakeskuksen (STUK) ydinturvallisuusvalvontaa tukevat luonnollisiin vapautumisesteisiin liittyvät asiantuntijapalvelut.
STUKin tavoitteena on tehdä em. asiantuntijapalveluja koskeva puitesopimus yhden toimittajan kanssa ja hankkia palvelua tarpeen mukaan puitesopimustoimittajalta sopimuksen ehtojen mukaisesti.
STUKilla on tarve tehdä puitesopimus, jonka nojalla se voi tilata asiantuntijapalveluita kiteiseen kovaan kallioon perehtyneeltä palveluntuottajalta, jolla on syvälliset kansainvälisesti tunnustetut tiedot ja osaaminen luonnollisen vapautumisesteen ominaisuuksien arvioimisessa.
Puitesopimusaikana palveluntuottajalta edellytetään STUKin henkilökunnan avustamista eri luvanhaltijoiden ja -hakijoiden lupahakemusten ja lupien uusintaan liittyvien turvallisuusperusteluiden kypsyyden arvioinnissa. Palveluntuottajalla tulee olla lisäksi tunnustettu kyky arvioida suomalaisen loppusijoituslaitoksia koskevan säännöstön vaatimuksia ja tarvittaessa verrata niitä muualla olemassa oleviin vaatimuksiin.
Asiantuntemuksen odotetaan erityisesti liittyvän korkea-aktiivisen jätteen loppusijoitukseen. Tämä edellyttää seikkaperäistä ymmärrystä kalliolle asetettavista turvallisuustoiminnoista, kallion soveltuvuudesta, kalliossa vallitsevista olosuhteista ja sijoituspaikan tulevaisuuden kehityskuluista.
Tavoitteena on solmia nelivuotinen puitesopimus yhdellä optiovuodella eli sopimuskausi on 4 + 1 vuotta.
Hankinnan kokonaisarvo on 269 000 EUR – 376 000 EUR. Lomakkeen kohdassa ”II.1.7) Hankinnan kokonaisarvo” on ilmoitettu em. hintahaarukan keskiarvo.
Suomen ydinturvallisuuteen liittyvästä teknisestä syystä johtuen ainoastaan Chapman & Co. Consulting -yrityksen asiantuntija Neil Chapman pystyy toteuttamaan palvelun.
Chapman on ainoa Suomen tai muiden maiden ydinvoimateollisuudesta riippumaton toimija, jolla on tehtävän edellyttämä pitkäaikainen, hänen kohdallaan peräti 40 vuoden, kokemus ydinjätteen geologista loppusijoitusta koskevista arvioinneista lukuisissa eri hankkeissa sekä syvälliset tiedot ja taidot kiteiseen kallioon sovellettavasta KBS-loppusijoituskonseptista.
Lisäksi Chapmanilla on tehtävässä tarvittava laaja-alainen Posivan rakentamislupaan ja siihen liittyviin viranomaissäännöksiin, määräyksiin, ohjeisiin ja menettelytapoihin liittyvä pitkän aikavälin tuntemus.
Chapman on osoittanut perehtyneisyytensä Olkiluodon loppusijoitusolosuhteisiin, hydrogeokemian prosesseihin, hydrogeologiaan, seismologiaan, kalliomekaniikkaan ja turvallisuusperustelun metodologioihin. Näiden myötä hänellä on yhdistelmä tietämystä ja teknistä osaamista, jollaista ei ole maailmanlaajuisesti kenelläkään muulla voimayhtiöistä riippumattomalla taholla tarjota.
Edellä esitetyn perusteella Chapman & Co. Consulting on ainoa palveluntuottaja, joka voi vaadittavalla tasolla tarjota kyseisen avainasiantuntijapalvelun Säteilyturvakeskuksen käyttöön ydinturvallisuusvalvonnan heikentymättä.
Puitesopimus: Luonnollisia vapautumisesteitä ydinjätteiden loppusijoituksessa koskevat asiantuntijapalvelut
Hankinnan kokonaisarvo on 269 000 EUR – 376 000 EUR. Lomakkeen kohdassa ”II.1.7) Hankinnan kokonaisarvo” sekä kohdassa ”V.2.4) Tiedot sopimuksen/osan arvosta (ilman alv:tä)” on ilmoitettu em. hintahaarukan keskiarvo.


Winner: Chapman & Co. Consulting
Award value: 322500